Last Window: The Secret of Cape West

Last Window: The Secret of Cape West, juga dikenali di Jepun sebagai Last Window: Mayonaka no Yakusoku (ラストウィンドウ 真夜中の約束, harfiah: "Last Window: Midnight Promise"), adalah permainan video pengembaraan yang dibangunkan oleh Cing dan diterbitkan oleh Nintendo untuk konsol permainan genggam Nintendo DS. Permainan ini merupakan susulan kepada Hotel Dusk: Room 215 yang dibintangi oleh protagonis utama Kyle Hyde, dan berlangsung satu tahun selepas peristiwa dalam prekuel berkenaan. Berkisar di Los Angeles pada 1980, Cape West Apartments untuk lebih spesifik, ceritanya berkaitan dengan misteri baharu di lokasi baharu, tetapi juga menyiasat beberapa pertanyaan yang belum dijawab untuk sejarah masa silam Kyle Hyde. Last Window adalah permainan terakhir yang dibangunkan oleh Cing sebelum syarikat itu memfailkan muflis pada 1 Mac 2010. Tidak seperti pendahulunya, permainan ini tidak pernah dikeluarkan di Amerika Utara.

Tatamain
Nintendo DS harus dipegang secara menegak, seperti buku. Last Window juga memperkenalkan ciri 'Ignore' (Abaikan) yang membolehkan pemain melepaskan garis pertanyaan yang mereka anggap tidak berguna. Mengabaikan terlalu banyak pertanyaan dan tidak terlalu mengabaikan boleh menyebabkan berkahir dengan lebih awal.

Sebuah ciri berasaskan cerita baru ialah novel dalam permainan Last Window. Setiap kali bab permainan dibersihkan, bab baru dalam buku Last Window disediakan. Kandungan buku itu melengkapkan kisah permainan, dan ia dapat dipengaruhi oleh keputusan yang dibuat oleh pemain.

Pemain boleh membuka permainan mini "Pinkie Rabbit Land" dengan melengkapkan ceritanya atau dengan memenangkannya dalam pertandingan hadiah dalam permainan pilihan. Permainan ini dalam gaya permainan elektronik genggam dari jangka masa Last Window, berdasarkan watak kartun fiksyen "Pinkie Rabbit". Selepas permainan, pemain juga membuka kemampuan untuk bermain permainan mini 9-bola bila-bila masa mereka mahu.

Plot
Setahun selepas peristiwa di dalam Hotel Dusk, Kyle Hyde, seorang jurujual, kembali ke Los Angeles dengan niat untuk memulakan hidupnya dengan fasa baharu. Namun berita buruk sampai kepada beliau dulu dengan bos beliau, Ed, menelefonnya untuk memberitahu beliau telah dibuang kerja akibat ingkar arahan. Kyle, di dalam kesempitan terpaksa mencari tempat tinggal sementara sambil cuba untuk menstabilkan kehidupannya semula. Apartmen Cape West, sebuah bangunan yang dahulunya hotel, menjadi pilihan Kyle dan di sana beliau menemui bahawa tempat tinggal berkenaan mempunyai seribu satu rahsia yang berkaitan dengan masa silamnya.

Penerimaan

Last Window: The Secret of Cape West menerima ulasan "baik" menurut laman sesawang agregator ulasan GameRankings. Di Jepun, Famitsu memberikan markah satu sembilan, dua lapan, dan satu tujuh untuk jumlah 32 daripada 40.

Rujukan

Pautan luar

Laman sesawang rasmi Eropah 
Laman sesawang rasmi Jepun 

Permainan video 2010
Permainan pengembaraan
Permainan Cing
Permainan Nintendo
Permainan Nintendo DS
Susulan permainan video
Permainan video yang dibangunkan di Jepun
Novel visual